Kina: Nakon zemljotresa, prijete poplave
U pokrajini Sichuan 69 brana je u opasnosti da napuknu. Prioritet u saniranju oštećenja dat brani Zipingpu. Ako bi pukla bilo bi ugrože
Kako izvještavaju kineski mediji, specijalne policijske snage pripremaju se da snažnom eksplozijom razbiju i uklone naslage ruševina nastalih u katastrofalnom zemljotresu 12. maja koje blokiraju tok jedne velike rijeke praveći vještačko jezero. Olujne kiše i naknadna podrhtavanja tla povećavaju rizik da bi ogromne naslage koje su prepriječile tok te rijeke pokrajini Beichuan mogle popustiti i prouzrokovati poplavu. Na desetine hiljada ljudi je evakuirano iz područja nizvodno od zemljotresom stvorenog jezera. U isto vrijeme je iz kineskog ministarstva za vode upozoreno da je 69 brana u pokrajini Sichuan u opasnosti da napuknu, te da je prioritet u zaštiti dat brani Zipingpu, koja je najbliža epicentru zemljotresa. Ako bi pukla, ta bi brana mogla ugroziti 11 miliona ljudi koji žive u ravnici Changdu. Meteorolozi, inače, predviđaju jake kiše u ugroženim područjima, što moglo otežava stanje preživjelima. Roditelji kineskih učenika čija su djeca stradala pod ruševinama školskih zgrada traže od vlade da istraže uzroke rušenja školskih objekata. U provinciji Sichuan je usljed zemljotresa srušeno skoro 7 hiljada škola, a mnogi drugi objekti nisu. U Mianyangu, gradu najteže nastradalom 12. maja, oko 1.300 osoba, uglavnom učenika, je poginulo ili nestalo pod ruševinama srednje škole. Tamošnji dogradonačelnik je obećao da će građevinari biti smatrani odgovornim za tu tragediju, ako se ustanovi da nisu gradili po propisanim standardima. Nesolidnu gradnju mnogi smatraju bitnim uzrokom rušenja na hiljade školskih objekata, a kineske vlasti još uvijek ne saopštavaju koliko je među poginulim, čiji se broj procjenjuje na preko 65 hiljada, bilo djece. Najodgovorniji zvaničnik kineskog pravosudnog sistema Wang Shengjun zatražio je od lokalnih sudskih vlasti da najoštrije kažnjavaju sve one za koje se utvrdi da zloupotrebljavaju nastalu situaciju i napore na pružanju pomoći.